
 15.7.2016
 BG
 Официален вестник на Европейския съюз
 L 190/23
 РЕГЛАМЕНТ ЗА ИЗПЪЛНЕНИЕ (ЕС) 2016/1150 НА КОМИСИЯТА
 от 15 април 2016 година
 за определяне на правила за прилагането на Регламент (ЕС) No 1308/2013 на Европейския парламент и на Съвета по отношение на националните програми за подпомагане в лозаро-винарския сектор
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 на Съвета (1), и по-специално член 54 от него,
 като взе предвид Регламент (ЕС) No 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) No 352/78, (ЕО) No 165/94, (ЕО) No 2799/98, (ЕО) No 814/2000, (ЕО) No 1290/2005 и (ЕО) No 485/2008 на Съвета (2), и по-специално член 62, параграф 2, букви а)—г) и член 63, параграф 5, буква а) от него,
 като има предвид, че:
 (1)
 Регламент (ЕС) No 1308/2013 отмени и замени Регламент (ЕО) No 1234/2007 на Съвета (3). В част II, дял I, глава II, раздел 4 от Регламент (ЕС) No 1308/2013 се съдържат правила за националните програми за подпомагане в лозаро-винарския сектор и се оправомощава Комисията да приема съответните делегирани актове и актове за изпълнение. С цел да се осигури правилното функциониране на програмите за подпомагане в лозаро-винарския сектор съгласно новата нормативна уредба, някои правила следва да бъдат приети посредством такива актове. Тези актове следва да заменят съответните разпоредби за прилагане, съдържащи се в Регламент (ЕО) No 555/2008 на Комисията (4), които се заличават чрез Делегиран регламент (ЕС) 2016/1149 на Комисията (5).
 (2)
 Следва да се определи процедура за представянето на националните програми за подпомагане. Следва да се определи процедура и за внасянето на промени в тези програми, така че Комисията да бъде уведомявана за изменения, наложили се поради нови обстоятелства, които не е било възможно да се предвидят по-рано. Всички такива изменения следва да подлежат на известни ограничения и условия, за да се гарантира, че програмите за подпомагане запазват общите си цели и са съобразени със законодателството на Съюза.
 (3)
 В интерес на съгласуваността и безпрепятственото управление на различните мерки за подпомагане следва да се определят минималните изисквания по отношение на съдържанието и формáта на програмите за подпомагане. Съгласно член 41, параграф 2 от Регламент (ЕС) No 1308/2013 държавите членки може да изберат географското равнище, което считат за най-подходящо за изготвяне на програмите за подпомагане. Тъй като държавите членки отговарят за представянето на своите програми и внесените в тях изменения, те следва да осигурят тези програми да отговарят на минималните изисквания към съдържанието и да могат да бъдат представени в определените срокове.
 (4)
 Критериите за процедурата за кандидатстване в държавите членки следва да се определят така, че да гарантират в целия Съюз еднаквото прилагане на мерките и стриктната проверка на всяко